stanford-oval/wikipedia huggingface dataset:
דגל מניטובה

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 קבלת מעמד רשמי:  12 במאי 1966
 מוטיבים עיצוביים:  נס בריטי אדום  דגל הממלכה המאוחדת בקנטון   שדה אדום עם הטבעה של סמל מניטובה
 גרסאות נוספות:   דגל המשנה למושל של מניטובה
דגל מניטובה הוא דגלה של פרובינציית מניטובה. הדגל, בצורת מלבן אדום, משלב שלט אצולה ודגל של בריטניה הגדולה.
הדגל נקבע כדגל רשמי על בסיס חוק שהתקבל ב-11 במאי 1965 ואושר על ידי המלכה אליזבת השנייה באוקטובר 1965.
רשמית הוכרז רשמית כדגל הפרובינציה ב-12 במאי 1966. ההחלטה להחליף את הדגל התקבלה לאחר שממשלת קנדה החליפה את דגלה הקודם - נס קנדה האדום לדגל הנוכחי של קנדה בו מופיע עלה האדר.
דודו רשתי

אין תמונה חופשית
דוד (דודו) רשתי (נולד ב־1965) הוא יזם ומשקיע הון סיכון בתעשיית ההיי-טק, מחלוצי האינטרנט בישראל.
קורותיו

דוד רשתי נולד בתל אביב-יפו.
בשנת 1983 התגייס לחיל האוויר ושירת בלהק המודיעין עד שנת 1986. היה שותף בצוות שזכה בפרס מפקד חיל האוויר ב-1986. במסגרת שרות המילואים הרצה עד שנת 2005 בבית הספר למקצועות המחשב.
בשנת 1986 התחיל להדריך טיולים בחברה להגנת הטבע בחוגי סיירות ובמרכז לימודי שדה ירושלים. בשנת 1987 עבר להדריך בבית ספר שדה הר הנגב.
סיים תואר ראשון במדעי הטבע ומדעי המחשב ב-1992 באוניברסיטת בר-אילן, תואר שני בהוראת המדעים ב-2001 באוניברסיטה העברית בירושלים ולמד צילום בשנת 2005 בניו יורק ב-International Center of Photography.
בשנת 1990 התחיל לעבוד במרכז רת"ם וסייע בפיתוח מערכות מידע לתצפיות צומח וכן במחקר על אסטרטגיות איסוף צוף אצל דבורים.
התגורר במדרשת בן-גוריון והיה ממייסדי שכונת נווה בוקר
אב לארבעה ילדים ומתגורר משנת 2004 בכפר בן-נון.
פועלו בתחום האינטרנט

בשנת 1992 התחיל לעבוד במרכז החישובים באוניברסיטה העברית בירושלים והיה בין המפתחים הראשונים של ה-World Wide Web. פיתח את הדפדפן למערכת ההפעלה VMS ואת אתר האינטרנט העברי הראשון באוניברסיטה העברית שהיה בין הראשונים בעולם. על פעילותו בתחום האינטרנט והקמת אתר זה זכה בפרס Kaye על טכנולוגיה וחדשנות יוצאים מן הכלל במדע לשנת 1994 (Kay's Award for Outstanding Technology and Science Innovation).
בשנת 1993 הקים אתר אינטרנט בשם ״חולית״ לנושאי איכות סביבה באמצעות ה-World Wide Web
בשנת 1994 הקים וניהל ביחד עם נאוה בן-צבי, את מיזם האינטרנט החינוכי "סנונית". על פעילותו בפיתוח סנונית זכה בפרסים רבים, בהם פרס מו״ח לחינוך ובשנית גם בפרס Kaye לשנת 1997.
פעל בתחום האינטרנט הממשלתי וממשל זמין בין השניים 1995 ועד 2005. היה ממחברי מסמך הערכות ישראל לעידן המידע, ממקימי אתר הכנסת, ממקימי ועדת האינטרנט הממשלתית, תהיל"ה, שרות התשלומים הממשלתי, שער הממשלה, אתר המשרד להגנת הסביבה ועוד.
יזם וניהל מספר חברות ומיזמי אינטרנט ביניהם Addwise שעסקה בשיפור חוויית משתמש ונמכרה, וחברת CreativeMinds שמתמחה בפיתוח תוספי תוכנה לסביבות ניהול תוכן ומסחר אלקטרוני.
פעילות ציבורית

בשנת 2019 הקים יחד עם מספר שותפים את מיזם ״דעת מדבר״ ששואף לשתף ידע מאזורים מדבריים. במסגרת זו מופק הסכת ובו ראיונות עם חוקרים ואנשי מקצוע הפועלים בתחומים הקשורים למדבר.
חבר בוועדת ההיגוי של ״גב ללוחם״ - עמותה שמיועדת ללוחמים ולוחמות אשר סיימו שירות צבאי מלא ומעוניינים ברכישת כלים משמעותיים לקראת החיים האזרחיים.
ספריו

״מבוא לרשת האינטרנט״, 1995, הוצאת האוניברסיטה העברית
״בתים ברשת: מדריך לבניית אתרים באינטרנט״, שלוש מהדורות: 1996 - 1999, הוצאת האוניברסיטה העברית
״שפת מדבר״, ספר שירה, הוצאת גוונים, 2018 . עריכה: טלי וייס
״Desert Language״, Poetry, תורגם לאנגלית על ידי עודד פלד, 2018, יצא לאור באמזון
ראו גם

סנונית (עמותה)
עברית באינטרנט
היסטוריה של המחשוב בישראל
אינטרנט בישראל
הערות שוליים

↑  Start-Up Nation Finder - Israeli startup network, Start-Up Nation Finder
↑  גל מור, העשור המקוון הראשון, באתר ynet, 30 בספטמבר 2004
↑  SocioThink: The History of the Internet in Israel - A study in the sociology of technology by Dr. Nicholas John - Chapter 2, www.sociothink.com (באנגלית) (ארכיון)
↑  Alon Peled, David Rashty, Logging for Success: Advancing the Use of WWW Logs to Improve Computer Mediated Distance Learning, Journal of Educational Computing Research 21, 2016-07-22, עמ' 413–431 doi: 10.2190/nlr6-k355-laqy-u01d
↑  Ronen Kadmon, Avi Shmida, Departure rules used by bees foraging for nectar: A field test, Evolutionary Ecology 6, 1992-03-01, עמ' 142–151 doi: 10.1007/BF02270708
↑  נווה בוקר (ע"ר) - בעלי תפקידים, באתר www.guidestar.org.il
↑  www-talk from March to April 1992: few bugs in www, lists.w3.org
↑  World Wide Web Client Software products, www.w3.org
↑  Status -- RashtyClient, www.w3.org
↑  World-Wide Web Servers, www.w3.org
↑  גל מור, העשור המקוון הראשון, באתר ynet, 30 בספטמבר 2004
↑  Kaye Awards, research.huji.ac.il
↑  Cminds (1993-02-01), English: The Holit website as of 1993. It was the second to be published in the Hebrew Language, נבדק ב-2018-01-05
↑  שם המאמר: "חולית" - מערכת מידע ממוחשבת בנושא איכות הסביבה, באתר www.snunit.k12.il
↑  [mfa.gov.il/MFA/PressRoom/1994/Pages/HOLIT--ENVIRONMENTAL%20INFORMATION%20SYSTEM%20-%20Jan-94.aspx HOLIT--ENVIRONMENTAL INFORMATION SYSTEM], mfa.gov.il
↑  Maxim Zetser, Snunit, סנונית - לעוף רחוק יותר מהדמיון, באתר www.snunit.k12.il
↑  דודו רשתי, באתר ynet, 27 בספטמבר 2006
↑  הערכות ישראל לעידן המידע, באתר www.law.co.il (ארכיון)
↑  יוצרי האתר, באתר main.knesset.gov.il
↑  אמנת שרות לחוות השרתים בפרויקט תהלה, באתר ozar.mof.gov.il(הקישור אינו פעיל)
↑  מיה אפשטיין, מטריקס השלימה את רכישת Netwise ב-17.5 מיליון שקל, באתר TheMarker‏, 21 במרץ 2012
↑  "You Shouldn't Put All Your Eggs In The WordPress Basket - David Rashty". Freemius (באנגלית אמריקאית). 2017-12-06. נבדק ב-2017-12-18.
↑  "How To Succeed As A WordPress Developer - Interview With David Rashty Of CreativeMinds - WPExplorer". WPExplorer (באנגלית אמריקאית). 2015-02-27. נבדק ב-2017-12-18.
↑  גלעד גם, מבוא לרשת INTERNET ולמערכת המידע סנונית / [כתיבה - גלעד גם, דודו רשתי ; נספחים - יוני כהן, איציק ירחי, עמוס צ'יוודאלי ; עריכה ועיצוב גרפי - אורית סגל ; איורים - דנה ברנע.], מהד' א., ירושלים: מערכת המידע סנונית לחינוך ולהוראה, 1995
↑  שאול אולמרט, בתים ברשת: מדריך לבניית אתרים באינטרנט / [כותבי המהדורה השלישית - שאול אולמרט, דודו רשתי.], מהד' ג., ירושלים: מערכת המידע סנונית, 1999
↑  רשתי דוד, שפת מדבר., מהד' א., תל אביב: גוונים, 2018
↑  David Rashty, Desert Language., מהד' א., USA: Amazon, 2018
| --- | --- |
בקרת זהויות :  NLI: 987007428367905171  LCCN: n2019051902  VIAF: 78148874664149621898   WorldCat (עם VIAF): 78148874664149621898
דני רובינשטיין

| --- | --- |
דני רובינשטיין ב-2005
דני רובינשטיין ב-2005
 לידה:  23 בדצמבר 1937 (בן 86) ירושלים, פלשתינה (א"י) 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  דבר, הארץ, כלכליסט 
 תחקירים בולטים:  פרשן לענייני ערבים וחבר מערכת "הארץ"
 
דני (דניאל) רובינשטיין (נולד ב-23 בדצמבר 1937) הוא עיתונאי וסופר ישראלי.
ביוגרפיה

רובינשטיין נולד בירושלים וגדל בשכונת נוה בצלאל, ליד נחלאות. קיבל תואר ראשון בלימודי המזרח התיכון וסוציולוגיה באוניברסיטה העברית בירושלים.
בשנת 1967, במהלך מלחמת ששת הימים, היה חייל מילואים ביחידת סיור בירושלים בראשות יוסי לנגוצקי. יחידה זו הייתה הראשונה שחצתה את הקו הירוק אל תוך שטח הגדה המערבית, שהייתה אז חלק מירדן.
בשנת 2019 זכר בפרס יצחק שדה לספרות צבאית על ספרו זה אנחנו או הם - הקסטל וירושלים, אפריל 1948: 24 השעות שהכריעו את המלחמה
גר בירושלים, בשכונת בית הכרם.
קריירה עיתונאית

בשנים 1967 עד 1990 היה רובינשטיין הכתב לענייני ירושלים של העיתון "דבר".
בשנים 1990 עד 2008 היה הפרשן לענייני ערבים בעיתון "הארץ" וחבר מערכת, וכתב טורים קבועים על פלסטינים ועל הסכסוך הישראלי-ערבי.
משנת 2008 כותב רובינשטיין טור שבועי על כלכלת הרשות הפלסטינית בעיתון "כלכליסט".
רובינשטיין מלמד בחוג להיסטוריה של המזרח התיכון באוניברסיטת בן-גוריון בנגב, ופרסם מספר ספרים.
בנובמבר 2007 דיווח רובינשטיין ככתב הארץ על מציאתם של 40 שעונים מתוך אוסף השעונים הגנוב של מוזיאון האסלאם. באוקטובר 2010 חשף לצד העיתונאי אסף לוי בכלכליסט את זהותו של גנב השעונים, נעמן דילר.
חבר הנהלת בצלם.
ספריו

רובינשטיין פרסם ספרים בעברית ובאנגלית. חלק מספריו ומאמריו תורגמו לערבית, גרמנית וצרפתית.
ספריו > ספריו בעברית

שירים, הוצאת תג-חוטר, 1981.
מי לה' אליי - גוש אמונים, הוצאת הקיבוץ המאוחד, 1982.(הספר בקטלוג ULI)
חיבוק התאנה: "זכות השיבה" של הפלסטינים, כתר ספרים, 1990.
אור לירושלים: סיפורה של חברת החשמל בירושלים, בהוצאת חברת החשמל לישראל, 1992.
ערפאת, זמורה ביתן,2001.
קמפ דייוויד 2000 - מה באמת קרה שם? (עם רוברט מאלי, חוסיין אגא, אהוד ברק ובני מוריס), ידיעות ספרים, 2003.
"זה אנחנו או הם" - הקסטל וירושלים, אפריל 1948: 24 השעות שהכריעו את המלחמה, על עבד אל-קאדר אל-חוסייני וקרב הקסטל, ידיעות ספרים, 2017.
מדוע לא דפקתם על דפנות המכלית? ע'סאן כנפאני — סופר הגלות, הוצאת ספרי עליית הגג וידיעות ספרים 2022
ספריו > ספריו באנגלית

Camp David 2000 ‏(2002)
The Mystery of Arafat ‏(1995)
The people of nowhere: the Palestinian vision of home ‏(1991)
ממאמריו

אדוני השטחים, דבר, 4 במאי 1979
דונם שם ודונם שם, דבר, 24 באפריל 1981
שיגרה של כיבוש, דבר, 25 במרץ 1983
התקשורת היא שדה הקרב, באתר העין השביעית, 4 באוקטובר 2009
הערות שוליים

↑  לא הבנתי מיהו קיצוני, באתר העין השביעית, 1 במרץ 2000
↑  דני רובינשטיין, השעון של מרי אנטואנט חוזר למוזיאון, באתר הארץ, 10 בנובמבר 2007
↑  דני רובינשטיין ואסף לוי, חשיפת "כלכליסט": נעמן דילר הוא האיש שעמד מאחורי השוד הגדול בישראל, באתר כלכליסט, 29 באוקטובר 2008
↑  שבוע של ספרים / יוחנן רשת, ערפאת, דיוקן, באתר הארץ, 7 במרץ 2001
↑ סקירות:
מנחם קליין, גרסאות של בעלי אינטרס, באתר הארץ, 4 באוגוסט 2003
אלחנן יקירה, אגדת ההסתייגות, באתר הארץ, 26 באוגוסט 2003
↑ סקירות:
יצחק לאור, "זה אנחנו או הם": לקרוא את תולדותיו של פרק בסכסוך בעיניים מפוכחות, באתר הארץ, 18 בינואר 2018
בני מוריס, "זה אנחנו או הם": דני רובינשטיין טועה, מלחמת תש"ח לא הוכרעה באפריל 48', באתר הארץ, 30 במאי 2018
ניר חסון, 24 השעות הגרועות ביותר בהיסטוריה הפלסטינית, באתר הארץ, 3 בינואר 2018
↑  דף הספר ב"עברית"
| --- | --- |
בקרת זהויות :  NLI: 987007394662305171  PLWABN: 9810580284105606  BIBSYS: 90652751  BnF: cb125099944 (data)  CiNii: DA03989169  GND: 139751157  ISNI: 0000 0001 0719 2664  LCCN: n84160689  NLA: 35736862  NTA: 088979652  RERO: 02-A000140113  SUDOC: 034334432  VIAF: 133639388   WorldCat (עם VIAF): 133639388
דופלו (שוקולד)

סמל המוצר
| --- | --- |

 
 מאכלים
 סוג:  חטיף שוקולד 
 מוצא:  גרמניה גרמניה
 יצרן:  פררו
 תאריך יצירה:  1964 
 
דופלו (בגרמנית: duplo) הוא מותג של חברת פררו, אשר כולל מספר חטיפי שוקולד. החטיף המקורי החל להימכר בגרמניה בשנת 1964, והוא אחד מהחטיפים הפופולריים במדינה. בשנת 1984 החלה פררו למכור גרסה מעט שונה של החטיף, אשר כוללת אגוזי לוז, במדינות נוספות מחוץ לגרמניה.
שם המותג הוא ממקור איטלקי, ומשמעותו היא "כפול"
ראו גם

קינדר בואנו
נוטלה
ד'תת"ג

ד'תת"ג (4803)  היא שנה עברית  אשר  החלה ביום א' בתשרי, אור ל-18 בספטמבר 1042 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1043. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
נפטרו

רבי פלטיאל, אביו של אחימעץ בן פלטיאל, מנהיג יהודי איטלקי (נולד בד'תשמ"ח)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דגל מלטה

| --- | --- |

 סוג הדגל:   דגל לאומי, דגל הצי המדיני והצבאי
 יחס אורך/גובה:  2:3
 הונף לראשונה:  21 בספטמבר 1964
 מוטיבים עיצוביים:  ביקולור אנכי לבן-אדום, צלב ג'ורג' ממוסגר באדום בקנטון
 גרסאות נוספות

 
  דגל הצי האזרחי
דגל מלטה (במלטית: Bandiera ta' Malta) הוא דגלה הלאומי של מלטה. עיצובו הוא דגל דו-צבעי, המורכב משני פסים אנכיים - לבן בצד השמאלי ואדום בצד הימני.
בקנטון הדגל (הפינה השמאלית העליונה) מתנוסס צלב ג'ורג' (ממוסגר בקו אדום) - אות כבוד שהוענק לכל האוכלוסייה המלטזית על גבורתם ואבירותם במהלך מלחמת העולם השנייה.
דגל מלטה הוא בין הדגלי המדינות היחידים שיש בו  גוונים של אפור. כמו כן הוא אחד משלושה דגלי המדינה היחידים שבו יש בני אדם (בנוסף לדגל בליז ודגל ברוניי)
ראו גם

סמל מלטה
המנון מלטה
דני רבס

הרב דן "דני" רבס הוא שחיין עבר, אלוף ישראל ושיאן ישראל בשחייה. בעל מדליית כסף מהמכביה (1965).
ביוגרפיה

רבס נולד בבודפשט, הונגריה בן אמצעי בין שתי בנות. בהיותו ילד קטן עלה לארץ עם משפחתו לקיבוץ כפר המכבי. הוא התאמן בקבוצת הפועל גוש זבולון בהדרכתו של יוסף טלקי.
ביוגרפיה > קריירה כשחיין > 1963

באליפות ישראל בשחייה למרחקים ארוכים שנערכה בבריכת בבת גלים בחיפה בתחילת אוקטובר 1963 זכה רבס במדליית כסף במשחה 1500 מטר בתוצאה של 20:07.0 דקות, אחרי משה גרטל (19:59.0 דקות) ולפני קובי ריכטר (21:28.8 דקות), שניהם חבריו לקבוצה.
ביוגרפיה > קריירה כשחיין > 1965

בתחרויות השחייה של המכביה השביעית שנערכו בבריכת גלית ביד אליהו בתל אביב באוגוסט 1965 זכה רבס במדליית כסף, במשחה שליחים 4x200 מטר חופשי ביחד עם אברהם מלמד, משה גרטל וגרשון שפע בתוצאה של 8:55.5 דקות, אחרי ארצות הברית 8:32.6 דקות. נוסף לכך, הוא סיים במקום רביעי במשחה ל-1500 מטר בתוצאה של 19:10.7 דקות ובמקום שישי במשחה ל-400 מטר חופשי בתוצאה של 4:42.9 דקות.
ביוגרפיה > קריירה כשחיין > 1965 > אלוף ישראל

באליפות ישראל למשחים ארוכים שנערכה בקאנטרי קלאב הרצליה ב-9 באוקטובר אותה שנה זכה רבס במדליית זהב במשחה ל-1500 מטר בתוצאה של 19:05.4 דקות, לפני משה גרטל (19:17.5 דקות) ואברהם מלמד (19:21.0 דקות), חבריו לקבוצה.
ביוגרפיה > קריירה כשחיין > 1965 > אלוף צליחת הכנרת

ב-14 באוקטובר אותה שנה זכה רבס במדליית זהב בצליחת הכנרת התחרותית, מעין גב לטבריה, בתוצאה של 2:05.45 שעות, לפני אברהם מלמד (2:06.35 שעות) וגרשון שפע (2:08.48 דקות).
ביוגרפיה > קריירה כשחיין > 1966

באליפות ישראל בשחייה שנערכה בבריכת "גלית" בתל אביב בתחילת אוקטובר 1966 זכה רבס ב-5 מדליות, 3 כסף ו-2 ארד. מדליות כסף, במשחה ל-200 מטר חופשי בתוצאה של 2:07.7 דקות, אחרי משה גרטל שקבע שיא ישראלי חדש של 2:07.3 דקות ולפני אמנון קראוס מברית מכבים עתיד (2:08.2 דקות), במשחה ל-100 מטר פרפר בתוצאה של 1:02.5 דקות, אחרי אברהם מלמד (1:01.8 דקות) ולפני אריה לוריא מהפועל גבעת ברנר (1:04.8 דקות) ובמשחה ל-400 מטר מעורב אישי בתוצאה של 5:19.8 דקות, אחרי גרשון שפע (5:13.8 דקות) ולפני אמנון קראוס (5:23.7 דקות) ומדליות ארד במשחה ל-400 מטר חופשי בתוצאה של 4:38.2 דקות, אחרי משה גרטל שקבע שיא ישראלי חדש 4:32.2 דקות ואמנון קראוס (4:37.2 דקות) ובמשחה ל-1500 מטר חופשי בתוצאה של 18:58.5 דקות, אחרי משה גרטל שקבע שיא ישראלי חדש של 18:44.5 דקות ואמנון קראוס (18:56.1 דקות). נוסף לכך, הוא סיים במקום חמישי במשחה ל-100 מטר חופשי בתוצאה של 59.1 שניות.
ביוגרפיה > קריירה כשחיין > 1970

באליפות ישראל בשחייה שנערכה בבת גלים בחיפה באוקטובר 1970 זכה רבס בחמש מדליות אישיות, שלוש כסף ושתיים ארד. מדליות כסף, במשחה ל-100 מטר פרפר בתוצאה של 1:04.1 דקות, אחרי חברו לקבוצה דן שטרן (1:03.9 דקות) ולפני מייק גרינשפן מהפועל גבעת חיים (1:05.5 דקות), במשחה ל-200 מטר פרפר בתוצאה של 2:31.7 דקות, אחרי דן שטרן (2:27.8 דקות) ועודד צור מהפועל גניגר (2:33.0 דקות) ובמשחה ל-400 מטר מעורב אישי בתוצאה של 5:28.6 דקות, אחרי דן שטרן (5:17.3 דקות) ולפני משה גרטל (5:30.6 דקות). מדליות ארד, במשחה ל-200 מטר מעורב אישי בתוצאה של 2:33.6 דקות, אחרי דן שטרן (2:29.5 דקות) ויואל קנדה מהפועל תל אביב (2:32.7 דקות) ובמשחה ל-1500 מטר בתוצאה של 19:02.0 דקות, אחרי משה גרטל שקבע שיא ישראלי חדש של 18:20.0 דקות ודן שטרן (18:57.4 דקות).
ביוגרפיה > חיים אישיים

את תהליך החזרה בתשובה התחיל רבס עוד בהיותו חבר קיבוץ. בהמשך עבר להתגורר במושב בית יצחק ביחד עם אשתו רוברטה, עולה חדשה מאמריקה, כשכיר ואחר כך כחבר מושב. הוא לימד שנים רבות בבית הספר בגבעת חיים ואמונתו התחזקה תוך כדי שהוא חולב פרות במושב. הוא רב במקצועו ובהשכלתו ופעיל בקהילה.
לדני ורוברטה שלושה ילדים ונכדים.
הערות שוליים

↑  ש. מוזר, 2 שיאים ארציים בשחייה, דבר, 2 באוקטובר 1963
↑  ספיץ חתר 1500 מטר ב-17:50.3 ד', ישראל הציבה שיא ב-3:58.7 ד', דבר, 29 באוגוסט 1965
↑  אהרן להב, יומן המכביה ה-7 - 2 שיאים ישראלים, 3 שיאי מכביה, 2 שיאי יסוד הושגו בתחרויות השחייה, דבר, 25 באוגוסט 1965
↑  תוארי אליפות נוספים לרבס וטוביש, מעריב, 10 באוקטובר 1965
↑  דני רבס אלוף צליחת הכנרת, קול העם, 15 באוקטובר 1965
↑  דני רבס, צלחתי - הצלחתי, העולם הזה גיליון 1467, 20 באוקטובר 1965
↑  שיא של שיאים באליפות השחייה, מעריב, 2 באוקטובר 1966
↑  יעקב ברוש, משה גרטל בכושר שיא, מעריב, 7 באוקטובר 1966
↑  שלמה מוזר, בתום שני ימי אליפות ישראל בשחייה, דבר, 16 באוקטובר 1970
↑  שלמה מוזר, שיאיו של גרטל המתיקו מי המלח בבת-גלים, דבר, 18 באוקטובר 1970
דגל האינטרסקס

דגל האינטרסקס
דגל האינטרסקס הוא דגל גאווה שעוצב ביולי 2013 על ידי מורגן קרפנטר מ-Intersex Human Rights Australia (שהיה מכונה אז Organisation Intersex International Australia) במטרה ליצור דגל "שאינו נגזר, אך עדיין מבוסס על משמעותו". המעגל מתואר כ"לא שבור ולא מעוטר, המסמל שלמות, ואת היכולות הטמונות שלנו. אנו עדיין נאבקים על אוטונומיה גופנית ואחדות איברי המין, וזה מסמל את הזכות להיות מי ואיך שאנחנו רוצים להיות".
הארגון מתאר אותו כזמין באופן חופשי "לשימוש כל אדם או ארגון אינטרסקס המבקשים להשתמש בו, בהקשר קהילתי לזכויות אדם".
דגל זה מורכב מטבעת סגולה על רקע צהוב, צבעים הנחשבים לצבעי "הרמאפרודיט".
שימוש

בדגל השתמשו מגוון ארגוני מדיה וזכויות אדם. ביוני 2018 השתתפו פעילי אינטרסקס בצעדת גאווה באודה-גרכט, שם הם הניפו את הדגל.
במאי 2018 הפכה ניו זילנד למדינה הראשונה בה הונף דגל האינטרסקס מחוץ לפרלמנט הלאומי.
גלריה

פעילי אינטרסקס על סירה בצעדת גאווה בתעלת באוטרכט בהולנד, ב-16 ביוני 2018
משתתפי ועידת ILGA אירופה 2018 ביום המודעות לאינטרסקס, 2018
גאוות רוטרדם, הולנד, 2018
מחוץ לבנייני הפרלמנט בניו זילנד, 18 במרץ 2019, מונף בחצי התורן לזכר ההרוגים בטבח בכרייסטצ'רץ' ב-15 במרץ 2019.
הערות שוליים

1 2  An intersex flag, Intersex Human Rights Australia, 5 July 2013
↑  Are you male, female or intersex? (אורכב 23.09.2016 בארכיון Wayback Machine), Amnesty International Australia, 11 July 2013
↑  Senate Inquiry reveals forced surgery on intersex children (אורכב 10.11.2013 בארכיון Wayback Machine), Gay News Network, 25 September 2013
↑  Intersex advocates address findings of Senate Committee into involuntary sterilisation (אורכב 15.01.2016 בארכיון Wayback Machine), Gay News Network, 28 October 2013
↑  Historic intersex rights inquiry in Senate (אורכב 20.06.2014 בארכיון Wayback Machine), Star Observer, 26 March 2014.
↑  Stofna Intersex Ísland (אורכב 01.01.2015 בארכיון Wayback Machine), Morgunblaðið, 26 June 2014.
↑  Newshub staff (18 במאי 2018). "New Zealand becomes first country to fly intersex flag at Parliament". Newshub. נבדק ב-2018-06-24. {{cite news}}:  (עזרה)
↑  Gattey, Megan (18 במאי 2018). "New Zealand becomes the first country to fly intersex flag at Parliament". Stuff.co.nz. נבדק ב-2018-06-24. {{cite news}}:  (עזרה)
↑  Power, Shannon (21 במאי 2018). "New Zealand is the first country to raise intersex flag outside parliament". Gay Star News. נבדק ב-2018-06-24. {{cite news}}:  (עזרה)
| לסביות, הומואים, טרנסג'נדרים וביסקסואלים (להט"ב)  |
| --- | --- | --- |
| זהות ונטייה מינית | ביסקסואליות (הקהילה הביסקסואלית) • הומוסקסואליות • הטרוסקסואליות • לסביוּת • פאנסקסואליות • קוויר •  פוליסקסואליות • אומניסקסואליות • מונוסקסואליות • בי-קיוריוס • א-מיניות • הטרופלקסיביליות • דמוגרפיה • סאפיוסקסואליות • א-מיניות אפורה |  |
| זהות מגדרית | מגדר • מגדריזם • התפתחות הזהות המגדרית • ביטוי מגדרי • כינוי גוף מגדרי • התאמה מגדרית • ניתוח להתאמה מגדרית • חרטה על הליך התאמה מגדרית • טרנסג'נדר (אישה טרנסית, גבר טרנס) • סיסג'נדר • טרנסקסואליות • קרוס-דרסינג • ג'נדרקוויר • ביג'נדר • אינטרסקס • אג'נדר • פאנג'נדר • טריג'נדר |  |
| מושגי יסוד | הקהילה הגאה • גיבוש זהות • יציאה מהארון • אאוטינג • מהומות סטונוול • חודש הגאווה • מצעד הגאווה • טיפול המרה • הומופוביה • הומופוביה מופנמת • ביפוביה • טרנספוביה • טרנסמיזוגניה • הטרוסקסיזם • הומונורמטיביות • הטרונורמטיביות • גאווה • פינקוושינג • סטרייטוושינג |  |
| סמלי להט"ב | משולש ורוד • משולש שחור • דגל הגאווה • דגל גאווה • הדגל הלסבי • דגל הגאווה הפאנסקסואלי • דגל הגאווה הביסקסואלי • דגל האינטרסקס • דגלי גאווה נוספים |  |
| שונות | גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים • G0y • דייקס און בייקס • הומופיל • אלימות נגד להט"ב • התאבדויות בני נוער • לסביות פוליטית • פמיניזם לסבי • שבוע המודעות הטרנסג'נדרי • מבטא הומוסקסואלי • סטריאוטיפים על להט"בים • בריונות והטרדות נגד להט"ב • הזדקנות בקהילה הגאה • לימודי להט"ב |  |
לקטגוריה • לפורטל
ד'תת"ב

ד'תת"ב (4802)  היא שנה עברית  אשר  החלה ביום א' בתשרי, אור ל-31 באוגוסט 1041 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 1042. שנה מסוג בחה, היא מעוברת, ואורכה 383 ימים. זו שנת שמיטה.
נולדו

רב אביתר הכהן גאון - מראשי ישיבת גאון יעקב שבארץ ישראל
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
דגל מנסטר

| --- | --- |

 סוג הדגל:   עיצוב שהיה בשימוש בעבר, אך כיום לא בשימוש
 הונף לראשונה:  המאה ה-16
 מוטיבים עיצוביים:  דגל כחול או תכלת במרכזו שלושה כתרים מוזהבים
דגל מנסטר (אנגלית: Flag of Munster) הוא דגלה ההיסטורי של הפרובינציה האירית מנסטר. הדגל הוא דגל צבוע בתכלת או כחול ומוטען במרכזו בשלושה כתרים בצבע זהב.
הדגל הכחול עם שלושת הכתרים תועד לראשונה במאה ה-16 אולם מוטיב שלושת הכתרים קדום בהרבה. שלושת הכתרים מייצגים את שלוש הממלכות אשר הרכיבו את ממלכת מנסטר ההיסטורית: תרמונד, דזמונד ואורמונד.
הדגל משולב בדגל ארבע הפרובינציות ברבע השני (ימני עליון) לשם יצוגה של הפרובינציה כאחת מארבע הפרובינציות ההיסטוריות של אירלנד.
הערות שוליים

↑  דגל ארבע הפרובינציות באתר YourIrish.com
ערך זה הוא קצרמרבנושא סמלים ובנושא אירלנד. אתם מוזמנים לתרום לוויקיפדיה ו.
דוד קורן (חוקר)

ערך זה עוסק בחוקר ישראלי. אם התכוונתם לאדם אחר בשם זה, ראו .
| --- | --- |

דוד קורן
 לידה:  1977 (בן 47 בערך)
 מקום מגורים:  ירושלים
 השכלה:  לימודי המזרח התיכון, מדע המדינה
 תפקיד:  מנכ"ל מכון ירושלים למחקרי מדיניות
דוד קורן (נולד ב-1977) הוא מנכ"ל מכון ירושלים למחקרי מדיניות, ד"ר ללימודי המזרח התיכון ומרצה באוניברסיטת בר-אילן.
חיים אישיים

דוד קורן נולד וגדל בשכונת גבעת מרדכי בירושלים. בן למרדכי (מוטק'ה), לשעבר מנהל סמינר למורות מזרחי ושרה לבית הס, אחותו של הרב ישראל הס. שני הוריו אנשי חינוך.
למד בישיבת ההסדר במעלה אדומים, ולאחר מכן שירת בצה"ל בתפקידי פיקוד במערך האיסוף והמחקר של חיל המודיעין.
לאורך השנים משרת כקצין מילואים בפיקוד העורף.
מתגורר בירושלים. נשוי לנילי ואב לחמישה.
השכלה

קורן הוא בוגר המסלול הישיר לדוקטורט במדעי המדינה ומזרח תיכון באוניברסיטת בר-אילן.
עבודת הדוקטורט שלו עסקה בזהותו הדתית של אש"ף, ובמהלך לימודיו קיבל את מלגת נשיא אוניברסיטת בר-אילן לדוקטורנטים מצטיינים.
לאורך השנים שימש כמרצה במחלקה ללימודי המזרח התיכון באוניברסיטת אריאל בשומרון ובאוניברסיטת בר-אילן.
פעילות מקצועית

בשנים 2011-2008 היה ראש ענף מזרח התיכון במטה לביטחון לאומי (מל"ל) במשרד ראש הממשלה והוביל את העיסוק בתחום הפלסטיני ובתחום ירדן ומצרים.
בשנים 2018-2011 ניהל את צוות מזרח ירושלים בעיריית ירושלים, היה יועץ ראש העיר לענייני ערבים ומזרח ירושלים והוביל צוות של מומחים האחראיים על קשרי קהילה ופיתוח אסטרטגי של המגזר המוסלמי והנוצרי בעיר.
בין השנים 2021-2019 היה עמית מחקר במכון ירושלים לאסטרטגיה וביטחון (JISS) וניהל את תוכנית החומש האסטרטגית לחינוך במזרח ירושלים מטעם משרד החינוך.
בנובמבר 2021 מונה למנכ"ל מכון ירושלים למחקרי מדיניות.
מפרסומיו

הערות על דמוגרפיה וצמיחה כלכלית בירושלים, מכון ירושלים לאסטרטגיה וביטחון, 2019
מזכר לראש העיר ירושלים הנכנס: קווי יסוד מנחים למדיניות כלפי מזרח ירושלים, מכון ירושלים לאסטרטגיה וביטחון, 2018
בין ארדואן לכחול לבן: ערביי מזרח ירושלים על פרשת דרכים, השילוח 5, 2017, עמ' 75–98 (עם בן אברהמי)
ערביי ישראל בעשור הרביעי, בתוך: העשור הרביעי: תשל"ח-תשמ"ח, יד יצחק בן צבי, 2016, עמ' 343–358
Arab Israeli citizens in the 2009 elections: between Israeli citizenship and Palestinian-Arab identity, Israel Affairs, 16 (2010), Pp.124-141.
הערות שוליים

1 2 3  ד"ר דוד קורן - צוות מכון ירושלים למחקרי מדיניות
↑  ד"ר דוד קורן - המחלקה ללימודי המזרח התיכון, אוניברסיטת בר-אילן
↑  ד"ר דוד קורן, JISS - מכון ירושלים לאסטרטגיה וביטחון
↑  הערות על דמוגרפיה וצמיחה כלכלית בירושלים
↑  מזכר לראש העיר ירושלים הנכנס: קווי יסוד מנחים למדיניות כלפי מזרח ירושלים
↑  בין ארדואן לכחול-לבן: מזרח ירושלים על פרשת דרכים
↑  העשור הרביעי: תשל"ח-תשמ"ח
↑  Arab Israeli citizens in the 2009 elections: Between Israeli citizenship and Palestinian Arab identity
ד'תשצ"ח

ד'תשצ"ח (4798)  היא שנה עברית  אשר  החלה ביום א' בתשרי, אור ל-13 בספטמבר 1037 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1038. שנה מסוג גכה, איננה מעוברת, ואורכה 354 ימים. זו שנה שלישית לשמיטה.
נולדו

רבי משה בן מימון, הרמב"ם
נפטרו

כ' בניסן - רב האי גאון, מאחרוני גאוני בבל
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל